CELEX: 62011CN0074
Language: lt
Date: 2011-02-21 00:00:00
Title: Byla C-74/11: 2011 m. vasario 21 d. pareikštas ieškinys byloje Europos Komisija prieš Suomijos Respubliką

9.4.2011   
            
            
               LT
            
            
               Europos Sąjungos oficialusis leidinys
            
            
               C 113/9
            
         2011 m. vasario 21 d. pareikštas ieškinys byloje Europos Komisija prieš Suomijos Respubliką
   
   (Byla C-74/11)
   2011/C 113/18
   Proceso kalba: suomių
   
      Šalys
   
   
      Ieškovė: Europos Komisija, atstovaujama I. Koskinen ir D. Triantafyllou
   
      Atsakovė: Suomijos Respublika
   
      Ieškovės reikalavimai
   
   
               —
            
            
               Konstatuoti, kad leidusi įtraukti PVM neapmokestinamus asmenis į PVM grupę ir įregistravimo sistemą apribojusi finansinių ir draudimo paslaugų teikėjų grupe, Suomijos Respublika pažeidė savo įsipareigojimus pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (1) 9 ir 11 straipsnius;
            
         
               —
            
            
               Priteisti iš Suomijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Pagal Direktyvos 2006/112/EB dėl pridėtinės vertės mokesčio bendros sistemos 11 straipsnį kiekviena valstybė narė gali atskiru apmokestinamuoju asmeniu laikyti tos valstybės narės teritorijoje įsisteigusius asmenis, kurie, būdami teisiškai savarankiški, yra glaudžiai susiję finansiniais, ekonominiais ir organizaciniais ryšiais. Direktyvos 2006/112/EB 9 straipsnio 1 dalyje apibrėžta apmokestinamojo asmens sąvoka.
   Komisijos teigimu, pagal Direktyvą 2006/112/EB ne apmokestinamųjų asmenų negalima įtraukti į PVM grupę ir jiems suteikti apmokestinamųjų asmenų teisių ir pareigų. Todėl Suomijos teisės aktai, pagal kuriuos leidžiama neapmokestinamuosius asmenis įtraukti į PVM grupę, prieštarauja Direktyvai 2006/112/EB. Komisijos aiškinimas suderinamas su Direktyvos 2006/112/EB 11 straipsnyje numatytais administravimo supaprastinimo ir sukčiavimo prevencijos tikslais.
   Be to, Suomijos teisės aktuose numatyta grupių įregistravimo sistema prieštarauja Direktyvą 2006/112/EB 11 straipsniui, nes Suomijos teisės aktuose PVM srityje PVM grupavimo taikymo sritį riboja įmonėmis, veikiančiomis finansų ir draudimo srityje. Komisijos teigimu, grupavimo sistema turi būti taikoma visoms valstybėje narėje įsteigtoms įmonėms, nepaisant jų vykdomos veiklos. Bendra PVM sistema yra vienoda sistema; šioje sistemoje nustatyta speciali tvarka iš esmės turi būti taikoma bendrai. Iš Direktyvos 2006/112/EB 11 straipsnio formuluotės nematyti, kad valstybė narė gali riboti PVM grupių registraciją tik įmonėmis, veikiančiomis tam tikroje srityje. Iš Direktyvos 2006/112/EB 11 straipsnio tikslo taip pat matyti, kad jis apima visas visų sektorių įmones. Suomijos PVM teisės nuostatos, tiek, kiek jos riboja tam tikrų grupių įregistravimą riboja tam tikromis grupėmis, taip pat pažeidžia bendrą Europos Sąjungos vienodo požiūrio principą.
   
      (1)  OL L 347, p. 1.